《和枢密侍郎因看海棠忆禁苑此花最盛》
宋代·郭稹

朱栏明媚照横塘，芳树交加枕短墙。
传得东君深意态，梁成西短好风光。
破红枝上仍施粉，繁翠阴上旋扑香。
应为无诗怨工部，至今含露作啼妆。

作者简介：宋开封祥符人，字仲微。世寓郑州。第进士。历官集贤校理、河阳通判，入为三司度支、户部判官，累迁尚书刑部员外郎，同修起居注。仁宗康定元年使契丹，契丹厚礼之，同出观猎，延稹射，一发中走兔，众皆愕视。尝与王尧臣、宋庠等修《崇文总目》。累官龙图阁直学士、权知开封府。文思敏捷，尤刻意于赋，又好聚古书画。